Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13094

2. Megjegyzés. - Az Annex 10 I. Kötete a léginavigációs berendezések meghatározott berendezéseire vonatkozó Szabványokat és Ajánlott Gyakorlatokat foglalja magába. Jóllehet, a Szerződő Államok fogják meghatározni a vonatkozó Szabványokban, vagy Ajánlott Gyakorlatokban leírt feltételekkel összhangban a meghatározott berendezések telepítési szükségességének felülvizsgálatát és az érintett Szerződő Államokra vonatkozó ICAO véleményt és ajánlásokat a Tanács hajtja végre rendszeres időközönként, a szokásos módon a Körzeti Léginavigációs Értekezletek ajánlásai alapján (Doc 8144 - Körzeti Léginavigációs Értekezletek Irányelvei és Azok Végrehajtási Eljárásainak Szabályai). Amikor a következő szakkifejezések használatosak ebben a kötetben, akkor ezek jelentése a következő: Altitude. Tengerszint feletti magasság Egy szintnek, egy pontnak, vagy pontként értelmezett tárgynak a közepes tengerszinttől (MSL) mért függőleges távolsága. Effective acceptance bandwith. Tényleges vételi sávszélesség A frekvenciáknak a kijelölt frekvenciához viszonyított azon tartománya, amelyben a vétel biztosított akkor, amikor a vevőkészülék valamennyi tűréshatárát számításba vették. Effective adjacent channel rejection. Tényleges szomszédos csatornaszűrés Az a szűrés, amelyet a megfelelő szomszéd csatorna frekvencián érnek el akkor, amikor a vevőkészülék minden számításba jövő tűréshatárát figyelembe vették. Elevation. Tengerszinthez viszonyított magasság A föld felszínén lévő, vagy ahhoz rögzített pontnak, vagy szintnek a közepes tengerszinttől mért függőleges távolsága. Fan marker beacon. Legyező sugárnyalábú hely-jeladó Egy olyan típusú rádió hely-jeladó, amely függőlegesen legyező alakban sugároz. Height. Magasság Egy szintnek, egy pontnak, vagy egy pontként értelmezett tárgynak meghatározott vonatkozási alaptól mért függőleges távolsága. Human Factors principles. Az Emberi Tényezők alapelvei Alapelvek, azok, amelyeket a tervezésnél, az alkalmassági bizonyítványoknál, a képzésnél, az üzemeltetésnél és a karbantartásnál alkalmaznak, és amelyek a biztonságos kapcsolatot keresik az ember és a különböző rendszer-összetevők között az emberi teljesítőképesség megfelelő figyelembevételével. 2007/70/II. szám Mean power (of a radio transmitter). Átlagos teljesítmény (rádióadóé) Az adókészülék által az antenna tápvonalba egy elegendő hosszúságú időtartam alatt betáplált átlagteljesítmény a szabályos üzemi állapotban a modulációban előforduló legalacsonyabb frekvenciával összehasonlítva. Megjegyzés. - Szabályszerűen azt az 1/10 másodperces időt választják ki, amely alatt az átlagos teljesítmény a legnagyobb. Pressure-altitude. Légnyomás (szerinti) magasság Egy tengerszint feletti magasságban kifejezett olyan légnyomás, amely megegyezik a Nemzetközi Egyezményes Légkör szerint megállapított légnyomással. Protected service volume. Védett szolgáltatási tér A berendezés fedésterületének az a része, ahol a berendezés a vonatkozó Szabványokkal, vagy Ajánlott Gyakorlatokkal megegyező meghatározott szolgáltatást biztosítja, és amelyen belül a berendezés frekvencia védelemmel rendelkezik. Touchdown. Földetérési pont Az a pont, ahol az előre meghatározott siklópálya metszi a futópályát. Megjegyzés. - A fentiekben meghatározott "földetérési pont" csak egy vonatkozási adat, és nem szükségszerűen az a pont, ahol a légijárművek a futópályát ténylegesen érintik. Z marker beacon. Z hely-jeladó Egy olyan típusú rádió hely-jeladó, amelynek a kisugárzott adása függőleges kúp alakú.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes